 Bilo kadib ayaa waxaan ku arkay khadka Internetka ah, waxayna ii sheegtay inay wanaagsan tahay, isla-markaana waxay ii sheegtay Teleefan aan kala xiriiri karo, hase ahaatee habeen habeenada kamid ah ayaan wacay, waxaana iga qabtay wiilkii qabay, waxaana ku iri Najma meyday, markaa ayuu i weydiiyay ruuxa aan ahay, deetana waxaan u sheegay inaan Deeq ahay, markaas ayuu igu yiri War nin yahow Najma ayaa iga kaa sheekeysay, waxayna ii sheegtay inaad isjeclaan jirteen, laakiin calaf ayaa idin kala waday, anna calafkeega ayay Najma noqotay ee walaalo iska cafi, markaas ayaa waxaan u sheegay inaanan waxba u qabin, sidaasi ayaana isku baranay wiilkii guursaday Najma. 